**Članom Občinskega sveta Občine Šenčur**

Zadeva: **Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« – prva obravnava**

**I UVOD**

**1. RAZLOG ZA SPREJEM ODLOKA**

Posamezne občine ustanoviteljice so izrazile željo, da se spremenijo deleži za financiranje skupnega občinskega organa. Natančneje se bodo določile posamezne določbe obstoječega odloka. V manjši meri se dodajajo določbe, da ne bi v prihodnosti prihajalo do morebitnih nesporazumov. V več kot petih letih je bilo pri izvajanju odloka ugotovljeno, da bi bilo potrebno nekatera manjša določila odloka v petih členih dopolniti ali pa dodati. Besedilo odloka je pregledala Statutarno pravna komisija Mestne občine Kranj in naj bi ga v enakem besedilu sprejele vse občine ustanoviteljice.

Odlok v predlaganem besedilu sta že sprejeli MO Kranj in Občina Tržič.

**2. CILJI IN NAČELA ODLOKA**

Dve občini sta izrazili željo po spremembi časa za nadzor v njihovi občini in zato je potrebno spremeniti deleže za plačilo tega nadzora. Spremembe bodo natančneje določile posamezne določbe obstoječega odloka, da mogoče ne bi prišlo do različnih razlag. Odlok mora začeti veljati in se uporabljati z novim proračunskim letom, zato mora biti sprejet pravočasno v vseh občinah ustanoviteljicah MIK v enakem besedilu. Pri tem bo potrebno še upoštevati čas za skupno objavo v Uradnem listu RS.

**3. PRAVNA PODLAGA**

V 21. členu Zakona o lokalni samoupravi 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO) je določba, da občina samostojno opravlja lokalne zadeve javnega pomena (izvirne naloge), ki jih določi s splošnim aktom občine ali so določene z zakonom. V 49.a členu istega zakona je določba, da lahko občine ustanovijo enega ali več organov skupne občinske uprave, 50.a člen pa določa, da občinska uprava opravlja nadzorstvo nad izvajanjem aktov, s katerimi občina ureja zadeve iz svoje pristojnosti (v nadaljevanju akti). V skladu s 65. členom občina ureja zadeve iz svoje pristojnosti z odloki.

**4. FINANČNE IN DRUGE POSLEDICE**

Predlagan odlok nima finančnih posledic za proračun Občine Šenčur.

**II OBRAZLOŽITEV SPREMEMB IN DOPOLNITEV ODLOKA**

Pri pripravi predloga Odloka o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« za drugo obravnavo, so bile upoštevane obe tehnični in slovnični pripombi Statutarno pravne komisije Mestne občine Kranja s 6. seje, z dne 18. 9. 2015.

Svet Mestne občine Kranj je na svoji 9. redni seji, dne 23. 9. 2015, po obravnavanju 8. točke »Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« - prva obravnava, sprejel sklep, da se sprejeme »Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« - prva obravnava.

Uprava Mestne občine Kranj predlaga, da se zaradi večje jasnosti spremeni del besedila v prehodnih in končnih določbah, kot je predlagano v 7. in 8. členu. Spremembe v 7. členu so te, da je sedaj navedeno, da morajo posamezne občine soustanoviteljice skupne občinske uprave spremembe in dopolnitve tega odloka objaviti v njihovih uradnih glasilih in da te objave niso več le informativne narave. Ker bodo objave teh sprememb in dopolnitev v posameznih občinah soustanoviteljicah skupne občinske uprave objavljene v različnih njihovih uradnih glasilih in na različne datume ter ker morajo spremembe in dopolnitve odloka veljati z novim koledarskim in finančnim letom, se je v ta namen spremenil tudi 8. člen.

Do priprave gradiva ni nobena občina soustanoviteljica skupne občinske uprave nasprotovala ali predlagala druge spremembe ali dopolnitve k gradivu Odloka o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj«.

Občinskemu svetu Občine Šenčur predlagam, da sprejme

**SKLEP:**

**Sprejmejo se spremembe in dopolnitve Odloka o ustanovitvi skupnega organa občinske uprave »Medobčinski inšpektorat Kranj«- prva obravnava**

Pripravil:

Slavko Savić

Inšpektor

|  |  |  |  |  |  |
| --- | --- | --- | --- | --- | --- |
|  | |  | |  | |
|  | |  | |  | |
|  | |  | | Ciril Kozjek | |
|  | |  | | župan | |

Priloga:

- Odlok o spremembah in dopolnitvah Odloka o ustanovitvi skupnega organa občinske uprave »Medobčinski inšpektorat Kranj« - prva obravnava